CELEX: 52016JC0040
Language: fi
Date: 2016-09-19
Title: Yhteinen ehdotus NEUVOSTON PÄÄTÖS Euroopan yhteisön ja sen jäsenvaltioiden sekä Libanonin tasavallan välisestä assosiaatiosta tehdyllä Euro–Välimeri-sopimuksella perustetussa assosiaationeuvostossa esitettävästä unionin kannasta EU:n ja Libanonin välisen kumppanuuden painopisteiden ja niihin liitetyn kokonaissuunnitelman hyväksymiseen

EUROOPAN KOMISSIO
            Bryssel 19.9.2016
            JOIN(2016) 40 final
            2016/0290(NLE)
            Yhteinen ehdotus
            NEUVOSTON PÄÄTÖS
            Euroopan yhteisön ja sen jäsenvaltioiden sekä Libanonin tasavallan välisestä assosiaatiosta tehdyllä Euro–Välimeri-sopimuksella perustetussa assosiaationeuvostossa esitettävästä unionin kannasta EU:n ja Libanonin välisen kumppanuuden painopisteiden ja niihin liitetyn kokonaissuunnitelman hyväksymiseen
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               Marraskuussa 2015 tarkistetulla Euroopan naapuruuspolitiikalla
                  1
                otetaan käyttöön uusi kehys kahdenvälisten suhteiden määrittelyyn kumppaneiden kanssa. Kumppanimaiden kanssa pitäisi määritellä uudet kumppanuuden painopisteet, jotka toimivat lähtökohtana sovittaessa rajallisesta määrästä kohdennettuja ensisijaisia tavoitteita tulevia vuosia varten. 
            
            
               Neuvottelut Libanonin kanssa käytiin Lontoossa helmikuussa 2016 järjestetyn ”Supporting Syria and the Region” -konferenssin hengessä. Konferenssissa komissio ja korkea edustaja ehdottivat, että syyrialaispakolaisia eniten vastaanottavien maiden (Jordania ja Libanon) auttamiseksi määritellään yhteisiä sitoumuksia. Ajatus on linjassa korkean edustajan kesäkuussa 2016 esittelemän Euroopan unionin ulko- ja turvallisuuspoliittisen globaalistrategian
                  2
                kanssa. Siinä EU:n kaikkia välineitä käytetään tehokkaimmalla mahdollisella tavalla unionin tuen ja näkyvyyden lisäämiseen. 
            
            
               EU ja Libanon sopivat, että kumppanuuden painopisteitä koskevaan asiakirjaan liitetään kokonaissuunnitelma, jossa määritellään EU:n ja Libanonin sitoumukset Syyrian kriisin vaikutuksista selviämiseksi. Nämä kaksi asiakirjaa muodostavat perustan EU:n avun ohjelmasuunnittelulle.
            
            
               Kumppanuuden painopisteet ja kokonaissuunnitelma perustuvat yhteisiin intresseihin, ja niissä keskitytään aloihin, joilla EU:n ja Libanonin välinen yhteistyö hyödyttää molempia osapuolia. Demokratian periaatteiden ja perusihmisoikeuksien kunnioittaminen on olennainen osa EU:n ja Libanonin välisiä suhteita. Rauhan, vaurauden ja vakauden yhteinen alue on yhteinen tavoite, joka edellyttää yhdessä työskentelyä erityisesti yhteisomistajuuden ja eriyttämisen avulla ja sen huomioimista, että Libanonilla on avainasema alueella. 
            
            
               Sen lisäksi, että EU ja Libanon vastaavat kaikkein kiireellisimpiin haasteisiin, joita ovat muun muassa muuttoliike ja terrorismi, ne pyrkivät edelleen saavuttamaan pitkään jatkuneen kumppanuutensa ydintavoitteet eli tekemään Libanonin ja sitä ympäröivän alueen vakaudesta ja talouskasvusta kestävää. Tehtävä edellyttää vahvoja valtioelimiä ja talouden elvyttämistä, ja siihen on tarkoitus valjastaa maan yksityissektorin ja kansalaisyhteiskunnan koko potentiaali.
            
            
               EU:n ja Libanonin suhteille on tuleviksi vuosiksi määritelty seuraavat tärkeimmät poliittiset painopisteet: 
            
            
               turvallisuus ja terrorismin torjunta
            
            
               hallintotapa ja oikeusvaltioperiaate
            
            
               kasvun ja työllistymismahdollisuuksien edistäminen
            
            
               muuttoliike ja liikkuvuus.
            
            
               Liitteenä oleva kokonaissuunnitelma perustuu Libanonin hallituksen määrittelemiin painopisteisiin, jotka sisältyvät Lontoon konferenssissa esitettyyn aiejulistukseen ja Libanonin kriisinhallintasuunnitelmaan. Suunnitelmassa keskitytään Libanonin institutionaalisen ja taloudellisen kestokyvyn vahvistamiseen samalla, kun lisätään syyrialaispakolaisille ja heidät vastaanottaneille yhteisöille tarjolla olevia palveluja ja taloudellisia mahdollisuuksia panostamalla suojeluun, työllistymiseen, laadukkaaseen koulutukseen ja peruspalveluihin.
            
            
            
               
                  •
                        Yhdenmukaisuus muiden alaa koskevien politiikkojen säännösten kanssa
               
               
                  Libanonin ja EU:n kumppanuuden painopisteet ovat ensimmäinen kahdenvälinen kehys, josta on sovittu uuden Euroopan naapuruuspolitiikan puitteissa. Painopisteet ovat johdonmukaisia naapuruuspolitiikan ensisijaisten tavoitteiden ja menettelysääntöjen kanssa siltä osin kuin on kyse naapurialueen tilanteen vakauttamisesta politiikan, talouden ja turvallisuuden näkökulmasta. Painopisteet ovat johdonmukaisia myös vuonna 2006 voimaan tulleen EU:n ja Libanonin assosiaatiosopimuksen
                     3
                   kanssa.
               
            
            
               •Yhdenmukaisuus unionin muiden politiikkojen kanssa
            
            
               
                  Ehdotetut asiakirjat eli EU:n ja Libanonin kumppanuuden painopisteet ja niitä koskeva kokonaissuunnitelma pohjautuvat EU:n pitkäaikaiseen sitoutumiseen Välimeren kumppaneihinsa. Ne vastaavat kaikilta osin EU:n globaalistrategiassa esitettyä kehotusta laatia kriisitilanteita varten yhdennetty lähestymistapa, joka kattaa EU:n politiikat humanitaarisen avun, kehitysyhteistyön, muuttoliikkeen, kaupan, investointien, infrastruktuurin, koulutuksen, terveyden ja tutkimuksen aloilla.
               
            
         
         
            
               
                  Näissä asiakirjoissa otetaan huomioon muun muassa ihmisoikeuksien ja hyvän hallintotavan edistäminen, EU:n muuttoliikepolitiikkojen ulkoinen ulottuvuus, panostus kansainväliseen yhteistyöhön terrorismin ja väkivaltaisen ääriliikehdinnän torjunnassa sekä kaupan mahdollisuudet luoda oikeudenmukaista kasvua ja ihmisarvoisia työpaikkoja. 
               
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               
                  Tämä on Euroopan unionin toiminnasta tehdyn sopimuksen (SEUT) 218 artiklan 9 kohtaan perustuva ehdotus neuvoston päätökseksi Euroopan yhteisön ja sen jäsenvaltioiden sekä Libanonin tasavallan välisestä assosiaatiosta tehdyllä Euro–Välimeri-sopimuksella perustetussa assosiaationeuvostossa esitettävästä unionin kannasta kumppanuuden painopisteiden ja niitä koskevan kokonaissuunnitelman hyväksymiseen.
               
               
                  SEUT-sopimuksen 218 artiklan 9 kohdalla varmistetaan se, että Euroopan naapuruusvälineestä myönnettävä unionin apu voi perustua kumppanuuden painopisteisiin. Kumppanuuden painopisteet ja niitä koskeva kokonaissuunnitelma on tarkoitus hyväksyä EU:n ja Libanonin assosiaationeuvoston kokouksessa ennen vuoden 2016 päättymistä sen jälkeen, kun neuvosto on ensin hyväksynyt SEUT-sopimuksen 218 artiklan 9 kohdan nojalla assosiaationeuvostossa esitettävän EU:n kannan hyväksymiseen.
               
            
            
               •Toissijaisuusperiaate (jaetun toimivallan osalta) 
            
            
               
                  Koska kumppanuuden painopisteissä ja niitä koskevassa kokonaissuunnitelmassa on kyse EU:n ja Libanonin välisistä suhteista, jäsenvaltiot eivät voi hyväksyä niitä kansallisella tasolla.
               
            
            
               •Suhteellisuusperiaate
            
            
               
                  Kumppanuuden painopisteiden ja niitä koskevan kokonaissuunnitelman hyväksyminen assosiaationeuvostossa edellyttää neuvoston kannan vahvistamista SEUT-sopimuksen 218 artiklan 9 kohdan mukaisesti.
               
            
            
               •Toimintatavan valinta
            
            
               
                  Euroopan naapuruuspolitiikan uudelleentarkastelusta 14. joulukuuta 2015 antamissaan päätelmissä
                     4
                   neuvosto vahvisti ”aikomuksensa aloittaa vuonna 2016 uuden vaiheen kumppaneiden kanssa tehtävässä yhteistyössä, mikä voi tarvittaessa johtaa uusien tavoitteiden asettamiseen kumppanuudelle yhdessä sovittujen prioriteettien ja intressien pohjalta”.
               
               
                  Poliittiset sitoumukset ovat paras tapa jatkaa tällaista yhteistyötä; Libanonin kanssa tehtävä uusi kansainvälisen sopimus olisi aiheuttanut kohtuuttoman menettelyrasitteen kumppanuuden painopisteiden kattamaan ajanjaksoon suhteutettuna. Toisaalta pelkkä yhteisymmärryspöytäkirja ei olisi riittänyt avun monivuotisen ohjelmasuunnittelun perustaksi, koska se ei vaadi samantasoista hyväksyntää kuin Euroopan naapuruusvälineen perustamisesta annetun asetuksen
                     5
                   3 artiklan 2 kohdassa tarkoitetut toimintasuunnitelmat ja vastaavat asiakirjat.   
               
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Jälkiarvioinnit/toimivuustarkastukset
            
            
               
                  Ei sovelleta.
               
            
            
               •Sidosryhmien kuuleminen
            
            
               
                  Asiakirjojen laadintaa edelsi asiaankuuluvien komission yksiköiden ja neuvoston Maghrebin ja Mashrekin työryhmään kuuluvien jäsenvaltioiden edustajien tiivis kuuleminen sekä keskustelut libanonilaisen osapuolen kanssa. 
               
               
                  Kansalaisyhteiskunnan sidosryhmiä on kuultu Beirutissa ja Brysselissä maaliskuusta 2016 alkaen. Kuulemisissa korostui tarve vastata syyrialaispakolaisten perustarpeisiin, suojelu mukaan lukien, ja tukea Libanonia suurten pakolaismäärien isännöinnissä sekä tarve torjua väkivaltaista ääriliikehdintää ja samalla turvata ihmisoikeudet. Samoin on tarpeen jatkaa panostusta koulutuksen, muiden lapsen oikeuksien ja sukupuolten tasa-arvon edistämiseen sekä suojella maassa toimivia kansainvälisiä ja paikallisia kansalaisjärjestöjä aiheettomalta painostukselta. Kaikki nämä seikat on otettu huomioon oheisissa teksteissä.  
               
               
                  Kuulemisissa noudatettiin uudistettuun Euroopan naapuruuspolitiikkaan sisältyviä suuntaviivoja.
               
            
            
               •Asiantuntijatiedon keruu ja käyttö
            
         
         
            
               
                  Kaikki tarvittava aihepiirikohtainen asiantuntemus oli saatavilla sisäisesti, joko päätoimipaikassa tai EU:n edustustossa.
               
            
            
               •Vaikutustenarviointi
            
            
               
                  Ei sovelleta.
               
            
            
               •Sääntelyn toimivuus ja yksinkertaistaminen
            
            
               
                  Ei sovelleta.
               
            
            
               •Perusoikeudet
            
            
               
                  Asiakirjoilla ei ole vaikutusta perusoikeuksiin Euroopan unionin jäsenvaltioissa. 
               
               
                  Libanonin osalta vaikutuksia perusoikeuksiin pidetään myönteisinä, koska kumppanuuden painopisteisiin ja niitä koskevaan kokonaissuunnitelmaan kirjattu maan hallituksen sitoutuminen käsittää muun muassa kansainväliseen ja kansalliseen humanitaariseen oikeuteen perustuvien sitoumusten ja velvoitteiden täytäntöönpanon, hyvän hallintotavan edistämisen, laadukkaan julkisen koulutuksen järjestämisen ja edistämisen kaikille lapsille ja kaikilla tasoilla sekä terveyspalvelujen ja oikeussuojan saatavuuden parantamisen.
               
            
            
               4.TALOUSARVIOVAIKUTUKSET
            
            
               
                  Ei muita talousarviovaikutuksia kuin aiempien EU:n kansainvälisten sitoumusten vaikutukset. Mahdolliset muut talousarviovaikutukset aiheutuvat erillisistä ehdotuksista, esimerkiksi pian vahvistettavasta ja vuodet 2017–2020 kattavasta Euroopan naapuruusvälineen yhdistetystä tukikehyksestä.
               
            
            
               5.LISÄTIEDOT
            
            
               •Toteuttamissuunnitelmat, seuranta, arviointi ja raportointijärjestelyt
            
            
               
                  EU:n ja Libanonin kumppanuuden painopisteiden ja niitä koskevan kokonaissuunnitelman täytäntöönpanossa käytetään koordinointimekanismia. Siihen kuuluvat, asianomaisissa yksiköissä toimivat yhteyspisteet seuraavat ja tarkastelevat täytäntöönpanoa määräajoin yhteisomistajuuden, avoimuuden ja molempia hyödyttävän täytäntöönpanon varmistamiseksi. Voimassa olevaan assosiaatiosopimukseen perustuvaan EU:n ja Libanonin kahdenväliseen yhteistyöhön liittyvät kokoukset tukevat seurantaa, myös alakohtaisella tasolla.
               
               
                  6. 
                        VIITTEET
               
            
            
               a)Yhteinen tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle, Euroopan naapuruuspolitiikan tarkistus, JOIN(2015) 50 final
            
            
               b)Euro–Välimeri-sopimus Euroopan yhteisön ja sen jäsenvaltioiden sekä Libanonin tasavallan välisestä assosiaatiosta, EUVL L 143, 30.5.2006, s. 2
            
            
               c)Neuvoston päätelmät Euroopan naapuruuspolitiikan uudelleentarkastelusta, 14. joulukuuta 2015
            
            
               d)Euroopan parlamentin ja neuvoston asetus (EU) N:o 232/2014, annettu 11 päivänä maaliskuuta 2014, Euroopan naapuruusvälineen perustamisesta, EUVL L 77, 15.3.2014, s. 27
            
            
               e)Euro–Välimeri-sopimus Euroopan yhteisön ja sen jäsenvaltioiden sekä Libanonin tasavallan välisestä assosiaatiosta, EUVL L 143, 30.5.2006, s. 2
            
            
               f)Yhteinen tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle, Euroopan naapuruuspolitiikan tarkistus, JOIN(2015) 50 final Euroopan naapuruuspolitiikan piiriin kuuluvien arabimaiden yhteinen kanta, joka esitettiin Beirutissa 24. kesäkuuta 2015 järjestetyssä naapuruuspolitiikan tarkistamista käsittelevässä ministerikonferenssissa
            
         
         
            
               2016/0290 (NLE)
            
            
               Yhteinen ehdotus
            
            
               NEUVOSTON PÄÄTÖS
            
            
               Euroopan yhteisön ja sen jäsenvaltioiden sekä Libanonin tasavallan välisestä assosiaatiosta tehdyllä Euro–Välimeri-sopimuksella perustetussa assosiaationeuvostossa esitettävästä unionin kannasta EU:n ja Libanonin välisen kumppanuuden painopisteiden ja niihin liitetyn kokonaissuunnitelman hyväksymiseen
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä sen 218 artiklan 9 kohdan kanssa,
            
            
               ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
            
            
               sekä katsoo seuraavaa:
            
            
               (1)Euroopan yhteisön ja sen jäsenvaltioiden sekä Libanonin tasavallan välisestä assosiaatiosta tehty Euro–Välimeri-sopimus
                  6
                allekirjoitettiin 17 päivänä kesäkuuta 2002, ja se tuli voimaan 1 päivänä huhtikuuta 2006.
            
            
               (2)Neuvosto suhtautui myönteisesti Euroopan naapuruuspolitiikan tarkistuksesta 18 päivänä marraskuuta 2015 annettuun unionin ulkoasioiden ja turvallisuuspolitiikan korkean edustajan ja Euroopan komission yhteiseen tiedonantoon
                  7
                14 päivänä joulukuuta 2015 antamissaan päätelmissä, joissa se muun muassa vahvisti aikomuksensa aloittaa vuonna 2016 uuden vaiheen kumppaneiden kanssa tehtävässä yhteistyössä, mikä voi tarvittaessa johtaa uusien tavoitteiden asettamiseen kumppanuudelle yhdessä sovittujen prioriteettien ja intressien pohjalta.
            
            
               (3)Rauhan, vaurauden ja vakauden yhteinen alue on EU:n ja Libanonin yhteinen tavoite, joka edellyttää yhdessä työskentelyä erityisesti yhteisomistajuuden ja eriyttämisen avulla ja sen huomioimista, että Libanonilla on avainasema alueella. 
            
            
               (4)Sen lisäksi, että EU ja Libanon vastaavat kaikkein kiireellisimpiin haasteisiin, ne jatkavat pitkään jatkuneen kumppanuutensa ydintavoitteisiin pyrkimistä ja tekevät työtä maan ja sitä ympäröivän alueen vakauttamiseksi ja talouskasvun ylläpitämiseksi vahvojen valtioelinten avulla ja Libanonin taloutta elvyttämällä,
            
            
               ON HYVÄKSYNYT TÄMÄN PÄÄTÖKSEN:
            
            
               1 artikla
            
            
               Euroopan yhteisön ja sen jäsenvaltioiden sekä Libanonin tasavallan välisestä assosiaatiosta tehdyllä Euro–Välimeri-sopimuksella perustetussa assosiaationeuvostossa esitettävä unionin kanta EU:n ja Libanonin välisen kumppanuuden painopisteiden ja niihin liitetyn kokonaissuunnitelman hyväksymiseen perustuu tämän päätöksen liitteenä oleviin teksteihin.
            
            
               2 artikla
            
            
               Tämä päätös tulee voimaan päivänä, jona se hyväksytään.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  Neuvoston päätelmät Euroopan naapuruuspolitiikan uudelleentarkastelusta, 14. joulukuuta 2015, neuvoston lehdistötiedote nro 926/15. 
               
               
                  
                     (2)
                  Jaettu näkemys, yhteinen toiminta: vahvempi Eurooppa, Euroopan unionin ulko- ja turvallisuuspoliittinen globaalistrategia.
               
               
                  
                     (3)
                  Euro–Välimeri-sopimus Euroopan yhteisön ja sen jäsenvaltioiden sekä Libanonin tasavallan välisestä assosiaatiosta, EUVL L 143, 30.5.2006, s. 2.
               
               
                  
                     (4)
                  Neuvoston päätelmät Euroopan naapuruuspolitiikan uudelleentarkastelusta, 14. joulukuuta 2015, neuvoston lehdistötiedote nro 926/15.
               
               
                  
                     (5)
                  Euroopan parlamentin ja neuvoston asetus (EU) N:o 232/2014, annettu 11 päivänä maaliskuuta 2014, Euroopan naapuruusvälineen perustamisesta, EUVL L 77, 15.3.2014, s. 27.
               
               
                  
                     (6)
                  Euro–Välimeri-sopimus Euroopan yhteisön ja sen jäsenvaltioiden sekä Libanonin tasavallan välisestä assosiaatiosta, EUVL L 143, 30.5.2006, s. 2.
               
               
                  
                     (7)
                  Yhteinen tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle, Euroopan naapuruuspolitiikan tarkistus, JOIN(2015) 50 final.
               
            
      
    ---documentbreak--- 
      
         
               EUROOPAN KOMISSIO
            Bryssel 19.9.2016
            JOIN(2016) 40 final
            LIITE
            asiakirjaan
            Yhteinen ehdotusNEUVOSTON PÄÄTÖKSEKSI
            Euroopan yhteisön ja sen jäsenvaltioiden sekä Libanonin tasavallan välisestä assosiaatiosta tehdyllä Euro–Välimeri-sopimuksella perustetussa assosiaationeuvostossa esitettävästä unionin kannasta EU:n ja Libanonin välisen kumppanuuden painopisteiden ja niihin liitetyn kokonaissuunnitelman hyväksymiseen
            
               
         
         
            
               EU:N JA LIBANONIN 12. ASSOSIAATIONEUVOSTON [X PÄIVÄNÄ X-KUUTA XXXX] ANTAMA PÄÄTÖS N:O 01/2016
            
            
            
               EU:n ja Libanonin kumppanuuden painopisteistä sopiminen
            
            
            
               EU:N JA LIBANONIN ASSOSIAATIONEUVOSTO, joka
            
            
            
               ottaa huomioon Euroopan yhteisön ja sen jäsenvaltioiden sekä Libanonin tasavallan välisestä assosiaatiosta tehdyn Euro–Välimeri-sopimuksen,
            
            
            
               sekä katsoo seuraavaa:
            
            
               (1)
                     Euroopan yhteisön ja sen jäsenvaltioiden sekä Libanonin tasavallan välisestä assosiaatiosta tehty Euro–Välimeri-sopimus allekirjoitettiin 17 päivänä kesäkuuta 2002, ja se tuli voimaan 1 päivänä huhtikuuta 2006.
            
            
               (2)
                     Euro–Välimeri-sopimuksen 76 artiklassa assosiaationeuvosto valtuutetaan tekemään asianmukaisia päätöksiä sopimuksen tavoitteiden saavuttamiseksi.
            
            
               (3)
                     Euro–Välimeri-sopimuksen 86 artiklan mukaan osapuolet toteuttavat kaikki yleiset ja erityiset toimenpiteet, jotka ovat tarpeen niiden sopimuksesta johtuvien velvoitteiden täyttämiseksi, ja huolehtivat siitä, että sopimuksen tavoitteet saavutetaan.
            
            
               (4)
                     Vuonna 2013 sovittu EU:n ja Libanonin toinen toimintasuunnitelma, jonka tavoitteena oli edistää yhteistyötä Euro–Välimeri-sopimuksessa määritellyillä aloilla, päättyi vuonna 2015, eikä sitä ole uusittu.
            
            
               (5) 
                     Vuonna 2016 tehdyssä Euroopan naapuruuspolitiikan tarkistuksessa ehdotettiin uutta vaihetta kumppaneiden kanssa tehtävään yhteistyöhön, jotta kumppanuuden molempien osapuolten omistajuudentunne voisi vahvistua. 
            
            
               (6)
                     EU ja Libanon ovat sopineet lujittavansa kumppanuuttaan sopimalla ajanjaksolle 2016–2020 joukon painopisteitä, joiden tavoitteena on tukea ja vahvistaa Libanonin selviytymiskykyä ja vakautta ja samalla pyrkiä selviytymään Syyrian pitkittyneen konfliktin vaikutuksista.
            
            
               (7) 
                     Euro–Välimeri-sopimuksen osapuolet ovat sopineet EU:n ja Libanonin kumppanuuden painopisteitä ja niihin liittyvää kokonaissuunnitelmaa koskevasta tekstistä, joka tukee Euro–Välimeri-suunnitelman täytäntöönpanoa ja jossa keskitytään yhteistyöhön tiettyjen yhdessä määriteltyjen, etusijalle asetettavien yhteisten etujen ajamiseksi,
            
            
            
               ON PÄÄTTÄNYT SEURAAVAA:
            
            
               1 artikla
            
         
         
            
            
               Assosiaationeuvosto suosittaa, että osapuolet toteuttavat liitteessä esitetyt EU:n ja Libanonin kumppanuuden painopisteet ja niitä koskevan kokonaissuunnitelman.
            
            
               2 artikla
            
            
            
               Tämä päätös tulee voimaan päivänä, jona se hyväksytään.
            
            
            
               Tehty [paikka] [pp kk vv].
            
            
            
               EU:n ja Libanonin assosiaationeuvoston puolesta
            
            
            
               Puheenjohtaja
            
            
               
            
               ***
            
            
            
               LIITE 
            
            
               EU:n ja Libanonin kumppanuuden painopisteet ja niitä koskeva kokonaissuunnitelma
            
            
               
            
               Libanonin ja EU:n kumppanuuden painopisteet
            
            
               EU:n ja Libanonin uudistettu kumppanuus (2016–2020)
            
            
         
         
            
               Libanonin ja EU:n kumppanuuden painopisteiden rajaaminen 
            
            
            
               Libanon on omaksunut johtoroolin Euroopan naapuruuspolitiikan tarkistamisesta käytävissä keskusteluissa ja siitä järjestettävissä kuulemisissa. Arabimaiden kanta, joka esitettiin Beirutissa järjestetyssä naapuruuspolitiikan tarkistamista käsittelevässä konferenssissa, oli tärkeä osa tarkistusta edeltävää kuulemisprosessia. Painopisteet perustuvat Libanonin panokseen naapuruuspolitiikan tarkistuksessa, ja ne muodostavat kehyksen poliittiselle vuorovaikutukselle sekä lyhyen ja keskipitkän aikavälin toimille, jotka perustuvat Libanonin hallituksen määrittelemiin painopisteisiin. Kumppaneina Libanonilla ja EU:lla on tänä päivänä enemmän kuin koskaan aiemmin välittömiä haasteita, jotka liittyvät pitkittyneisiin kriiseihin. Nämä haasteet edellyttävät, että edellä mainitussa kehyksessä otetaan huomioon poikkeukselliset olosuhteet alueella ja niiden vaikutus Libanoniin.
            
            
               EU ja Libanon pitävät kumppanuuttaan yhteisten arvojen ilmentymänä ja molemminpuolisten etujen tunnustuksena. Yhteisiä arvoja ovat ihmisoikeudet ja perusvapaudet, sellaisina kuin ne on kirjattu kansainväliseen, alueelliseen ja kansalliseen lainsäädäntöön. Demokratian periaatteiden ja perusihmisoikeuksien kunnioittaminen on olennainen osa EU:n ja Libanonin välisiä suhteita. Yhteisenä tavoitteena oleva rauhan, vaurauden ja vakauden yhteinen alue edellyttää yhdessä työskentelyä erityisesti yhteisomistajuuden, eriyttämisen ja tehostetun kumppanuuden avulla. On tärkeää säilyttää Libanonin asema maltillisen maan mallina koko alueelle ja ottaa huomioon maan elinvoimaisen yksityissektorin ja dynaamisen kansalaisyhteiskunnan keskeinen rooli.  
            
            
               Libanon ja EU pyrkivät edelleen saavuttamaan pitkäaikaisen kumppanuutensa avaintavoitteen eli tekemään Libanonin ja sitä ympäröivän alueen vakaudesta kestävää samalla, kun ne tarttuvat kaikkein kiireellisimpiin haasteisiin, kuten muuttoliikkeeseen ja terrorismiin. EU tekee aktiivista yhteistyötä Libanonin viranomaisten kanssa ja jatkaa vuoropuhelua kaikkien puolueiden kanssa. Yhteistyöllä tuetaan talouskasvua vahvojen valtioelinten avulla ja Libanonin talouden elvyttämistä, myös hyödyntämällä maan yksityissektorin ja kansalaisyhteiskunnan koko potentiaalia. Kullakin sovitulla painopistealalla on haasteita, jotka vaativat välitöntä huomiota, ja eräät täytäntöönpanotoimet on valmisteltava riittävän hyvin, jotta täytäntöönpano keskipitkällä aikavälillä onnistuu. 
            
            
               EU:n ja Libanonin assosiaationeuvosto vahvistaa tämän uudistetun kumppanuuden malliesimerkkinä uudesta räätälöidystä kahdenvälisestä suhteesta, johon kuuluu myös tehostettu poliittinen vuoropuhelu. Assosiaationeuvoston kokoontumista välittömästi seuraava ajanjakso on avainasemassa sitoumusten lunastamisen kannalta; molempien osapuolten on tosiasiallisesti toteutettava kumppanuuden painopisteet ja niihin liittyvä kokonaissuunnitelma. Kumppanuuden painopisteiden väliarvioinnissa painopisteitä voidaan tarvittaessa mukauttaa. Uudistetun kumppanuuden menestys mitataan loppujen lopuksi sillä, miten hyvin se vastaa Libanonin ja EU:n tarpeisiin. Tässä asiakirjassa ja sen liitteessä esitetyt painopisteet ja sitoumukset eivät ole kaikenkattavia, ja EU on valmis tekemään Libanonista edunsaajan alueen ensisijaisia kolmansia maita koskevissa EU:n aloitteissa.
            
            
               Kokonaisvaltainen lähestymistapa humanitaariseen kriisin
            
            
               Libanoniin on vuodesta 2011 kohdistunut ennennäkemätön paine, joka johtuu Syyriasta siirtymään joutuneiden syyrialaisten joukoittaisesta tulosta sen alueelle. Libanonissa on tänä päivänä arviolta 1,5 miljoonaa syyrialaista ja noin 0,5 miljoonaa palestiinalaista, mikä tekee siitä hätäsiirtolaisia ja pakolaisia eniten majoittavan maan sekä asukaslukuun että pinta-alaan suhteutettuna. EU:n viimeaikainen siirtolaiskriisi on korostanut tilanteen aiheuttamia poliittisia, taloudellisia ja sosiaalisia haasteita. Libanon on alueeltaan 440 kertaa ja väkiluvultaan 120 kertaa pienempi kuin EU, mutta niiden viime vuosina majoittamien pakolaisten absoluuttiset luvut ovat lähellä toisiaan.   
            
            
               Libanon ja EU katsovat, että ainoa pitkän aikavälin kestävä ratkaisu syyrialaispakolaisille ja Syyriasta Libanoniin siirtymään joutuneille on heidän turvallinen paluunsa lähtömaahan, kunhan paluuedellytykset täyttyvät. Koko kansainvälisen yhteisön olisi kiireesti vastattava pakolaisten ja siirtymään joutuneiden henkilöiden ja heidät vastaanottaneiden yhteisöjen tarpeisiin Syyriassa ja maan rajojen ulkopuolella, ja sen tähän liittyvää toimintaa olisi tehostettava. Molempien osapuolten on kuitenkin ymmärrettävä se, että on välttämätöntä luoda edellytykset syyrialaispakolaisten ja Syyriasta siirtymään joutuneiden henkilöiden turvalliselle paluulle, myös siirtymäkauden aikana, kaikkien kansainvälisen humanitaarisen oikeuden vaatimusten mukaisesti ja vastaanottajamaiden intressit huomioon ottaen.
            
            
               Tämän hengen mukaisesti Libanon ja EU saavat konkreettista hyötyä yhteisestä sitoumuksestaan tehostaa poliittista vuoropuhelua, ja ne tekevät yhteistyötä arvioidakseen ja edistääkseen tällaisten edellytysten aikaansaantimahdollisuuksia kahdenvälisesti ja asiaankuuluvilla kansainvälisillä foorumeilla, joilla EU ja jäsenvaltiot tarkastelevat Libanonin tilannetta ja maan elintärkeiden intressien huomioon ottamisen välttämättömyyttä. Ne myös ilmaisevat vakavan huolensa siitä, että Libanonissa on yli miljoonaa YK:n pakolaisjärjestön (UNHCR) rekisteröimää pakolaista, ja pakolaismäärän vaikutuksesta vastaanottaviin yhteisöihin sekä Libanonin ja sitä ympäröivän alueen turvallisuuteen ja vakauteen.  
            
            
               Tässä tilanteessa ja pakolaiskriisin pitkittyneen luonteen tunnustaen Libanonin hallitus on omaksunut uuden lähestymistavan siihen, miten Syyriasta sen alueelle siirtymään joutuneiden henkilöiden tilapäistä ja jatkuvaa oleskelua hallitaan. Tavoitteena on lievittää syyrialaisten joukoittaisesta maahantulosta maalle ja sen kansalaisille aiheutuvaa painetta tavalla, joka ei olisi ristiriidassa Libanonin eikä sen kansalaisten intressien mutta ei myöskään pakolaisten intressien kanssa. Tämä uusi visio yksityiskohtineen sisältyy aiejulistukseen, jonka Libanon esitteli Lontoossa helmikuussa 2016 järjestetyssä konferenssissa. Visiota toteuttamalla tilannetta on mahdollista parantaa merkittävästi, kunhan siihen yhdistyy kansainvälinen tuki eli riittävä rahoitus ja tarkoituksenmukaiset toteutusvälineet. Libanon aikoo helpottaa kansainvälisten varojen ja toteutusvälineiden saatavuutta eri toimintalinjoissa, erityisesti kansallisissa talous-, infrastruktuuri- ja työllisyysaloitteissa. Tarvittavat hallinto- ja sääntelytoimenpiteet toteutetaan Libanonin lakien ja asetusten mukaisesti. 
            
            
               EU ja Libanon pyrkivät toteuttamaan toimia, joilla on suuri vaikutus ja joihin sisältyy kaikenlaista rahoitustukea, avustuksia ja lainoja. Tavoitteena on lieventää niitä katastrofaalisia vaikutuksia, joita Syyrian kriisillä on Libanonin julkiseen talouteen
                  1
               , vastaanottaviin yhteisöihin sekä maan talouteen, infrastruktuuriin ja ympäristöön. Syyrialaispakolaisten ja Syyriasta siirtymään joutuneiden henkilöiden taloudellisten mahdollisuuksien parantamisen on oltava osa laajempia pyrkimyksiä parantaa maan talouden kestokykyä. Tavoitteeseen päästään tekemällä ulkomaisia ja paikallisia investointeja työpaikkoja luoviin hankkeisiin, infrastruktuuriin ja talouden kehittämiseen paikallistasolla. Tällaisilla toimenpiteillä autetaan myös luomaan ympäristö, jossa lainanoton valtiontaloudelle aiheuttamia kustannuksia voidaan laskea merkittävästi.
            
            
               Kumppanuuden painopisteiden tavoitteena on edistää yhteisiä etuja ja tehostaa yhteistyötä. Ne liittyvät toisiinsa ja vahvistavat toinen toistaan. Lisäksi ne tarjoavat strategiakehyksen politiikka-, turvallisuus- ja yhteistyötoimien koordinointiin seuraavien neljän vuoden (2016–2020) ajan. Jäljempänä esitetyt painopisteet ja tavoitteet perustuvat olemassa oleviin hallituksen suunnitelmiin ja strategioihin. Ne myös muodostavat perustan avun sovittamiselle hallituksen visioon. Kumppanuuden painopisteiden avulla pyritään edistämään sukupuolten tasa-arvoa muun muassa lisäämällä naisten osallistumista politiikka- ja päätöksentekofoorumeihin.
            
            
               (1)Turvallisuus ja terrorismin torjunta
            
            
               Tärkeimpänä tavoitteena on parantaa kaikkien EU:n ja Libanonin kansalaisten turvallisuutta. Libanon ja EU etenevät turvallisuusalan uudistamisessa ja tehostamisessa kehittämällä turvallisuusalan toimijoiden, esimerkiksi lainvalvontaviranomaisten, turvallisuuden hallinnasta vastaavien, valvontaelinten ja oikeuslaitoksen, institutionaalisia valmiuksia ihmisoikeuksia ja demokratian normeja täysimääräisesti kunnioittaen. 
            
            
               Daeshin iskut ovat muistutus siitä, että terrorismin uhka yhdistää Eurooppaa ja Libanonia.  Toiminnassa keskitymme laaja-alaisen turvallisuutta edistävän ja terrorismia torjuvan kumppanuuden luomiseen. Terrorismin torjunnasta 26. tammikuuta 2016 käydyn vuoropuhelun johdosta laadittu Libanonin ja EU:n sopima etenemissuunnitelma
                  2
                johtaa vahvempaan ja konkreettisempaan yhteistyöhön YK:n turvallisuusneuvoston nimeämien terroristijärjestöjen torjunnassa. Yhteistyöaloja ovat muun muassa oikeus ja lainvalvonta, terrorismin rahoituksen torjunta, rajaturvallisuus, lentoasemien ja siviili-ilmailun turvallisuus ja väkivaltaisen ääriliikehdinnän torjunta. EU käyttää aktiivisesti kaikkia asiaankuuluvia välineitä, asiakirjoja ja valmiuksia, jotka on suunnattu vakavan terroriuhan kohteena oleville ensisijaisille kolmansille maille. 
            
            
               Libanon ja EU laativat yhteistyössä koordinoidun kansallisen lähestymistavan terroriuhan torjuntaan. Libanon laatii EU:n tuella kansallisen terrorismintorjuntastrategian, jonka laatimiseen osallistuvat myös jäsenvaltioiden asiantuntijat, Europol, Cepol, Frontex ja Eurojust. Tuloksena on strategia, joka käsittää kaikkien kolmen valtiovallan käyttäjän ainutlaatuisen panoksen terrorismin ja väkivaltaisen ääriliikehdinnän torjuntaan.    
            
            
            
               2.Hallintotapa ja oikeusvaltioperiaate
            
            
               Jotta Libanonista tulisi vakaa maa, hallintotapaa ja oikeusvaltiota pitää kehittää. EU tekee Libanonin kanssa yhteistyötä 
            
         
         
            
               –hankkeiden suunnittelemiseksi institutionaalisten valmiuksien kehittämisen alalla osana Libanonin hallinnon uudistamisstrategiaa;
            
            
               –demokratian ja oikeusvaltioperiaatteen, jotka edustavat yhteisiä arvoja, edistämiseksi hyvä hallinto ja avoimuus, vakaat ja tehokkaat instituutiot, sananvapaus ja riippumaton lehdistö mukaan lukien; 
            
            
               –oikeusjärjestelmän tehokkuutta ja riippumattomuutta lisäävien ja julkisen sektorin toimintaa tehostavien uudistusten jatkamiseksi. Korruption torjunnan tehostaminen on edelleen keskeisellä sijalla pyrittäessä tuloksiin kaikissa kumppanuuden painopisteissä, koska korruptio haittaa talouden kasvua ja kehitystä.
            
            
               Maan modernisoinnin kannalta avainasemassa on vaalilain ja -kehyksen uudistaminen. Libanon suhtautuu myönteisesti EU:n valmiuteen osallistua Libanonin vaaliuudistuksen edistämiseen ja hallintotavan kehittämiseen kuntatasolla. Kestävä kehitys edellyttää myös ihmisoikeuksien edistämistä, syrjäytyneiden väestöryhmien suojelu mukaan lukien.  
            
            
            
               3.Kasvun ja työllistymismahdollisuuksien edistäminen
            
            
            
               a.Kunnat: 
            
            
               Yksi painopiste on toimet, joilla parannetaan kuntien selviytymiskykyä. Taloudelliset erot Libanonin sisällä heikentävät maan kasvupotentiaalia ja uhkaavat sen vakautta. Erityishuomiota aiotaan kiinnittää epäsuotuisiin alueisiin esimerkiksi lisäämällä kuntien, kuntaliittojen ja paikallisviranomaisten vaikutusmahdollisuuksia ja vahvistamalla kansalaisyhteiskunnan järjestöjä, jotta hallintotapaa voitaisiin parantaa paikallistasolla. Naisten ja nuorten aktiivisempaa osallistumista tuetaan, koska se edistää osallistavaa lähestymistapaa kestävään kasvuun. Tähän kuuluu palvelujen, esimerkiksi terveydenhoitopalvelujen, tarjonnan parantaminen ja investoinnit kunnallisiin infrastruktuurihankkeisiin. Väestömäärän jyrkkä lisääntyminen on koetellut ankarasti kuntia, kun niiden on täytynyt laajentaa peruspalvelujen tarjontaa ja vastata sekä maassa oleskelevien syyrialaisten että heidät vastaanottaneiden yhteisöjen välittömiin tarpeisiin, mikä on johtanut palvelujen laadun heikkenemiseen.
            
            
            
               b.Yksityiset investoinnit 
            
            
               Libanonin talouden elvyttämiseksi ryhdytään toimiin, joissa keskitytään ihmisarvoisten työllistymismahdollisuuksien luomiseen kaikille ja laaja-alaisen osallistavan kasvun edistämiseen yksityisiä investointeja lisäämällä. Talous on ratkaisevassa asemassa Libanonin pyrkiessä hillitsemään Syyrian kriisin vaikutuksia. Siksi on syytä jatkaa välttämättömiä uudistuksia, joilla korjataan Libanonin makrotalouden epätasapainotiloja ja puututaan julkisen talouden haavoittuvuustekijöihin suuremman kestävän kasvun mahdollistamiseksi. 
            
            
               Työllisyyden parantaminen koko maassa auttaa lisäämään luottamusta hallitukseen ja viranomaisiin ja edistää sosiaalista yhteenkuuluvuutta. Kasvava virallinen talous tuottaa tuloja, joita tarvitaan kipeästi julkisten palvelujen tarjonnan tukemiseksi ja viranomaisten legitimiteetin lisäämiseksi. Kilpailukyvyn vahvistuminen ja elinkeinoelämän monipuolistuminen yhdessä elinvoimaisen yksityissektorin kanssa parantavat kansantalouden kestokykyä ja edistävät työpaikkojen luomista Libanonin lakien ja asetusten mukaisesti, mikä puolestaan lieventää uskonnollisia ja yhteiskunnallisia jännitteitä. Tavoitteeseen voidaan päästä, jos yritykset ja kansalaiset, myös ulkomailla asuvat libanonilaiset, osallistuvat laaja-alaisesti innovointiin ja tietämyskantaiseen taloudelliseen toimintaan ja jos lisäksi luodaan ihmisarvoisia työpaikkoja, joista on hyötyä kaikille. EU:n ja Libanonin kokonaissuunnitelmaan sisältyvien sitoumusten täytäntöönpano tarjoaa lisämahdollisuuksia maan kehittämiseen.
            
            
            
               c.Infrastruktuuri: 
            
            
               Libanon ja EU selvittävät mahdollisuutta käyttää edullisin ehdoin myönnettävää rahoitusta kriittisen infrastruktuurin laajentamiseen, jotta ensisijaisten alojen tuottavuutta voitaisiin parantaa. Kumppanit kartoittavat yhdessä sitä, mikä rooli kansainvälisillä rahoituslaitoksilla voisi olla uusien täytäntöönpanotapojen, kuten erityisavustusten, muun kuin rahoitusavun ja edullisin ehdoin myönnettävien lainojen, käyttöönotossa. Sellaisten yksityissektorin organisaatioiden osallistamiseksi ryhdytään erityistoimiin, jotka saattavat olla kiinnostuneita hyödyntämään eurooppalaisten rahoitusjärjestelyjen tarjoamia mahdollisuuksia. Tavoitteena on tukea kriittisen infrastruktuurin, kuten sähkö-, vesi-, jätehuolto- ja liikenneinfrastruktuurin kehittämistä ja tarjota priorisoitua tukea tuotantoaloille. Tapauksen mukaan harkitaan myös kohdennettua rahoitustukea, esimerkiksi budjettitukea. Libanon odottaa innokkaana mittaviin infrastruktuuriohjelmiin liittyvien riskien pienentämiseen tarkoitettujen EU-mekanismien käyttöönottoa. EU ja Libanon tekevät yhteistyötä luodakseen edellytykset konkreettisille rahoitusoperaatioille, erityisesti eurooppalaisille operaatioille, keskeisten infrastruktuurihankkeiden tukemiseksi ja EU:n rahoitusvälineiden hyödyntämiseksi tilanteen mukaan. 
            
            
               Konkreettisten tulosten varmistamiseksi edellä mainituista toimintalinjoista järjestetään yksityiskohtaiset kuulemiset.
            
            
            
               d.Kauppa/Maatalous/Teollisuus: 
            
            
               Libanon ja EU pyrkivät lujittamaan kauppasuhteitaan. Sitä varten ne perustavat ja kutsuvat määräajoin koolle yhteisen työryhmän, jonka tarkoituksena on helpottaa kaupankäyntiä entisestään ja vähentää olemassa olevia tullien ulkopuolisia tavara- ja palvelukaupan esteitä. Työryhmä kokoontuu ensimmäisen kerran mahdollisimman pian. 
            
         
         
            
               Kumppaneilla on molemminpuolinen intressi edistää kauppasuhteita parantamalla teollisuustuotteiden, palvelualan sekä maatalouden ja maatalouselintarviketeollisuuden kilpailukykyä muun muassa nostamalla libanonilaisten maataloustuotteiden laatuvaatimuksia ja edistämällä kestävän kulutuksen ja tuotannon ajattelutapaa. 
            
            
               Tällä alalla tehtävä työ auttaa myös lieventämään Syyrian kriisin vaikutusta kauppaan ja edistämään investointeja työvoimavaltaisilla aloilla, kuten maataloudessa ja teollisuudessa. Assosiaatiosopimuksen tarjoamat mahdollisuudet olisi optimoitava tarkkaan, jotta molemmat osapuolet hyötyvät niistä. Libanonilaisten tuotteiden pääsyä EU:n markkinoille ja muille markkinoille pyritään helpottamaan entisestään. Eläinten ja kasvien terveyden alalla aloitetaan tehostettu yhteistyö ja otetaan käyttöön tekninen apu, jotta alan vaatimukset tulisivat asianmukaisesti huomioiduksi. Yhteistyötä tehdään muun muassa Libanonin yksityissektorin kanssa.  Näin toimimalla Libanon voi kasvattaa maataloustuotteiden vientiä ja maksimoida nykyisen markkinoillepääsyn tarjoamat hyödyt muun muassa käyttämällä assosiaatiosopimukseen sisältyvät maataloustuotteiden tariffikiintiöt kokonaisuudessaan. 
            
            
               EU jatkaa Libanonin kannustamista ja tukemista, jotta siitä tulisi Maailman kauppajärjestön (WTO) jäsen ja se hyötyisi Agadirin sopimukseen osallistumisesta.
            
            
            
               e.Energiaturvallisuus, ilmastotoimet ja luonnonvarojen suojelu:
            
            
               Lisääntynyt ympäristötietoisuus, joka näkyy panostuksena energiatehokkuuteen, uusiutuvaan energiaan, jäte- ja vesihuoltoon ja luonnonvarojen suojeluun, voi parantaa maan matkailupotentiaalia, suojella kansallista varallisuutta ja vähentää väestön altistumista sairauksille ja terveysvaaroille. Yhteistyö ja kumppanuudet voivat olla avainasemassa kaikilla edellä mainituilla aloilla tehtävässä tutkimuksessa ja innovoinnissa, koska ne lisäävät mahdollisuuksia hallita luonnonvaroja integroidusti ja tehokkaasti nexus-lähestymistapaa soveltamalla. 
            
            
               Molemmat osapuolet pyrkivät realisoimaan energia-alan yhteistyömahdollisuudet. Energia-alan vuoropuhelu voisi olla keino tehostaa alan yhteistyötä, mukaan lukien öljyn ja kaasun etsintä ja hyödyntäminen ja niihin liittyvät offshore-mahdollisuudet. YK:n ilmastonmuutossopimusta täydentävän Pariisin sopimuksen johdosta EU ja Libanon aikovat kartoittaa tehostetun yhteistyön mahdollisuutta, jotta Libanonin suunniteltu kansallisesti määritelty panos saataisiin realisoitua. Järjestelyjä, joissa velkaa annetaan anteeksi vastineeksi luonnonsuojelutoimista, voidaan harkita julkisen velan vähentämiseksi ja luonnonvarojen suojelun parantamiseksi.
            
            
            
               4.Muuttoliike ja liikkuvuus:
            
            
            
               Libanon ja EU neuvottelevat yhteisestä julkilausumasta voidakseen lanseerata liikkuvuuskumppanuutensa. Sitä on valmisteltu osana muuttoliikkeestä, liikkuvuudesta ja turvallisuudesta käytävää vuoropuhelua. Osapuolet sopivat myös liitteestä, jossa esitetään tarkemmin konkreettiset ensisijaiset toimet, joiden avulla uuden liikkuvuuskumppanuuden tavoitteet pyritään saavuttamaan. 
            
            
               Osapuolet pyrkivät vahvistamaan muuttoliikkeen ja liikkuvuuden aloilla tekemäänsä yhteistyötä Libanonin ja EU:n liikkuvuuskumppanuudella, joka tarjoaa pitkän aikavälin puitteet, joiden avulla voidaan kehittää Libanonin valmiuksia hallita niin sääntöjen mukaista kuin niiden vastaistakin muuttoliikettä. Kumppanuudessa otetaan huomioon Libanonin edut tulijoita vastaanottavana maana, sen erityisolosuhteet ja niukat resurssit sekä se raskas taakka, jota se on kantanut Syyrian kriisin puhkeamisesta alkaen.  
            
            
               Libanon ja EU pyrkivät edistämään yhteistyötä monissa asioissa siitä lähtökohdasta, että muuttoliikettä ja liikkuvuutta on lähestyttävä kokonaisvaltaisella tavalla ja että jokaiseen liikkuvuuskumppanuuden tavoitteeseen olisi pyrittävä yhtä määrätietoisesti. Liikkuvuuskumppanuuden täysipainoinen ja tuloksellinen toteutus on ratkaisevassa asemassa Libanonin ja EU:n tämän alan yhteistyössä. Siihen kuuluvat muun muassa Libanonin ja EU:n kansalaisten hyvin hallittu liikkuvuus osapuolten alueiden välillä, muuttovirtojen hallintavalmiuksien ja rajavalvontavalmiuksien parantaminen, vuoropuhelun lisääminen kansainväliseen suojeluun liittyvistä asioista ja keskustelu yhteisistä huolenaiheista sekä tärkeimpänä sen varmistaminen, että muuttoliikkeen ja kehityksen välisiä kytköksiä vahvistetaan entisestään ja että siitä seuraa näkyviä tuloksia Libanonin väestölle.
            
            
            
               5.Vuoropuhelun ja keskinäisen koordinoinnin mekanismit: 
            
            
               Vuonna 2006 voimaan tullut assosiaatiosopimus toimii Libanonin ja EU:n välisen yhteistyön yleisenä kehyksenä. On tärkeää järkeistää ja optimoida assosiaatiosopimuksen täytäntöönpano muun muassa miettimällä perusteellisesti uudelleen eri alojen vuoropuhelut ja alakomiteat. Alakomiteoiden ryhmittely niin, että temaattisia kokouksia järjestetään vähemmän, mahdollistaa yhteistyön edistymisen painopistealoilla. Osallistuminen saatetaan myös laajentaa koskemaan kansalaisyhteiskuntaa ja muita valtiosta riippumattomia toimijoita 
            
            
               Osapuolet ovat valmiita syventämään poliittista vuoropuhelua muun muassa tehostamalla vuorovaikutusta ulkopolitiikan alalla. Keinoja yhteistyön ja neuvonpidon lisäämiseksi ulkoasioista ja maastamuuttajista vastaavan Libanonin ministeriön (yhteystaho naapuruuspolitiikan alalla) kanssa selvitetään ottaen huomioon sen, että EU:n periaatteellisena kantana on tukea Libanonin itsemääräämisoikeutta, alueellista koskemattomuutta, pluralismia ja osallistavaa vakautta.
            
            
               Osapuolet ottavat käyttöön koordinointimekanismin, jolla kumppanuuden painopisteiden ja kokonaissuunnitelman täytäntöönpanoa tarkastellaan määräajoin ja seurataan yhteisomistajuuden, avoimuuden ja molempia hyödyttävän täytäntöönpanon varmistamiseksi.
                     
            
            
               EU:N JA LIBANONIN KOKONAISSUUNNITELMA 
            
            
               Liite kumppanuuden painopisteisiin
            
         
         
            
               Johdanto
            
            
               Tarkistetun Euroopan naapuruuspolitiikan pohjalta ja Lontoossa helmikuussa 2016 järjestetyssä ”Supporting Syria and the Region” -konferenssissa antamansa ilmoituksen mukaisesti EU ehdottaa kokonaisvaltaista tukipakettia, joka käsittää EU:n toimivaltaan kuuluvien politiikkojen eri osia. Tässä asiakirjassa esitetään joitakin yhdessä sovittuja toimia, jotka osapuolet aikovat toteuttaa hyvässä uskossa ja oikeudellisten kehystensä puitteissa. Yhdestäkään tämän kokonaissuunnitelman nojalla toteutettavasta toimenpiteestä ei ole haittaa libanonilaisille, ja kaikissa toimenpiteissä noudatetaan Libanonin perustuslakia sekä muita lakeja ja määräyksiä.
            
            
               Kumppanuuden painopisteisiin perustuvassa EU:n ja Libanonin kokonaissuunnitelmassa määritellään ensisijaiset toimet, joilla tuetaan maan vakauttamista. Ensisijaiset toimet perustuvat Libanonin hallituksen määrittelemiin painopisteisiin, jotka sisältyvät muun muassa Lontoon konferenssissa esitettyyn aiejulistukseen ja Libanonin kriisinhallintasuunnitelmaan. EU:n ja Libanonin kokonaissuunnitelman tärkein ominaisuus on se, että se vahvistaa Libanonin ja EU:n välistä yhteistyötä ajanjaksolla 2016–2020. Kokonaissuunnitelman täytäntöönpanon tarkastelumekanismi perustuu muun muassa eri politiikoista EU:n ja Libanonin assosiaatiosopimuksen yleisen kehyksen puitteissa käytävään vuoropuheluun.
            
            
               Suunnitelman ensisijaiset toimet rahoitetaan EU:n Lontoon-konferenssissa lupaamalla lisärahoituksella, joka käsittää vuosina 2016 ja 2017 myönnettävän vähintään 400 miljoonan euron määrän sekä muut varat, jotka EU voi asettaa saataville tämän asiakirjan soveltamisajan jäljellä olevina vuosina. Näillä varoilla rahoitetaan ohjelmia, jotka toteutetaan yhdessä kumppaneiden, esimerkiksi valtion viranomaisten, kuntaliittojen, kuntien, EU:n jäsenvaltioiden virastojen, kansalaisjärjestöjen ja kansainvälisten järjestöjen, kanssa. Valtiota ja yksityissektoria voidaan tukea myös yhdistämällä EU:n avustuksia lainoihin, joita eurooppalaiset ja jäsenvaltioiden rahoituslaitokset myöntävät tapauksen mukaan yhteistyössä muiden kansainvälisten rahoituslaitosten kanssa, jotta riskit saadaan pienemmiksi ja lainaehdot houkuttelevammiksi. 
            
            
               EU:n ja Libanonin kokonaissuunnitelman ydintavoitteena on tarjota asianmukainen ja turvallinen ympäristö syyrialaisille pakolaisille
                  3
                ja hätäsiirtolaisille heidän tilapäisen Libanonissa oleskelunsa ajan ja luoda suotuisa ympäristö Libanonille, vastaanottaville yhteisöille ja haavoittuville ryhmille. Näin tarpeisiin, myös humanitaarisiin tarpeisiin, voidaan vastata tuloksellisella, ihmisarvoisella ja oikeudenmukaisella tavalla. Tämän lähestymistavan on oltava osa laajempaa toimintaa, jolla parannetaan Libanonin kansantalouden kestokykyä, panostetaan infrastruktuuriin ja investoidaan työllisyyttä luoviin hankkeisiin. 
            
            
               EU sitoutuu sovittamaan toimensa edellä mainittuun laaja-alaiseen lähestymistapaan ja ottaa erityisesti huomioon Libanonin kehitystarpeet maan jatkaessa humanitaarisen avun antamista ja tarvittaessa lisätessä sen määrää. Tämän lähestymistavan mukaisesti ja helpottaakseen sotaa paenneiden syyrialaisten tilapäistä oleskelua alueellaan Libanon sitoutuu jatkamaan sellaisten maan lakien mukaisten keinojen etsimistä, joilla tällaista oleskelua säänteleviä määräyksiä voidaan sujuvoittaa esimerkiksi luopumalla oleskelulupamaksuista määräajaksi ja yksinkertaistamalla asiakirjavaatimuksia (esim. lupaus olla tekemättä työtä). Tavoitteena on helpottaa kyseisten henkilöiden valvottua työllistymistä aloille, joilla he eivät suoraan kilpaile libanonilaisten kanssa, kuten maatalous, rakennusala ja muut työvoimavaltaiset alat.
            
            
               Libanon pyrkii UNHCR:n tuella ottamaan täyden hallinnollisen vastuun Syyrian kriisin hallintatoimista, jotta hallinnointi toimisi tehokkaasti ja läpinäkyvästi ja siinä otettaisiin huomioon myös se, että yhteistyössä asianomaisten YK:n virastojen kanssa tapahtuva aseman määrittely ja rekisteröinti ovat ensisijaisesti isäntämaan vastuulla.
            
            
               Osapuolet koordinoivat tämän kokonaissuunnitelman täytäntöönpanoa tiiviisti ja säännöllisesti kumppanuuden painopisteitä koskevassa osiossa esitetyn koordinointimekanismin mukaisesti.
            
            
                     
                        1. Vakauden lisääminen: 
                     
                     
                        Turvallisuus ja terrorismin torjunta  
                     
                     
                  
               
                     
                        EU:n sitoumukset
                     
                  
                  
                     
                        Libanonin sitoumukset
                     
                  
               
                     
                        a)Tuetaan aktiivisesti terrorismin–torjunnan etenemissuunnitelman täytäntöönpanoa antamalla teknistä apua, rahoitusapua ja muuta kuin rahoitusapua.  
                     
                     
                        b)Annetaan teknistä apua ja rahoitusapua rikollisen toiminnan torjumiseen, mukaan lukien ihmisten, huumeiden ja ampuma-aseiden salakuljetus ja kauppa.
                     
                     
                        c)Vahvistetaan yhdennettyä raja–turvallisuutta tukemalla neljää raja–valvontavirastoa.
                     
                     
                        d)Tuetaan rahanpesun ja terrorismin rahoituksen torjuntaa.
                     
                     
                        e)Tuetaan konfliktinestoa ja sovittelua sekä toimia, joiden tarkoituksena on torjua väkivaltaista ääriliikehdintää ja purkaa jännitteitä.
                     
                     
                        f)Tehostetaan yhteistyötä ja tukea lento–turvallisuuden ja ilmailun turvaamisen alalla.
                     
                  
                  
                     
                        I.Parannetaan turvapalvelujen, myös rajavalvonnasta vastaavien virastojen, koordinointia.
                     
                     
                        II.Tuetaan 26.5.2016 perustetun ministeriöiden välisen terrorismin–torjuntakomitean operatiivista toimintaa.
                     
                     
                     
                        III.Suunnitellaan ja pannaan täytäntöön kokonaisvaltainen yhdennetty terrorismintorjuntastrategia YK:n turvallisuusneuvoston asiaan–kuuluvia päätöslauselmia noudattaen.
                     
                     
                        IV.Sovitaan yhdennetyn raja–turvallisuuden strategiasta, johon kuuluu myös Libanonin turvallisuusvirastojen koordinoinnin parantaminen ja yhteistyö EU:n asianomaisten ohjelmien puitteissa. 
                     
                     
                        V.Tehostetaan yhteistyötä lento–turvallisuuden ja ilmailun turvaamisen alalla.
                     
                  
               
            
                     
                        2. Hallintotapa ja oikeusvaltioperiaate
                     
                     
                  
               
                     
                        a)Vahvistetaan demokratian keskeisiä osatekijöitä eli vaalijärjestelmää, parlamentaarista valvontaa, instituutioiden välistä koordinointia ja korruptiontorjuntaelimiä.
                     
                     
                        a)Tuetaan oikeusjärjestelmän nyky–aikaistamista muun muassa parantamalla oikeussuojan saatavuutta, luomalla riippumaton ja hyvin toimiva oikeusjärjestelmä ja vahvistamalla rikosoikeuden toimijoiden kapasiteettia esimerkiksi kehittämällä institutionaalisia valmiuksia, jotta voidaan varmistaa kansainvälisten ihmisoikeusvelvoitteiden noudattaminen.
                     
                     
                        b)Lisätään tukea paikallisviranomaisille toteuttamalla kehitysohjelmia paino–pistealueilla, jotka valitaan yhteistyössä Libanonin viranomaisten kanssa.
                     
                     
                        c)Tuetaan kansalaisyhteiskuntaa rahoittamalla Libanonin lainsäädännön puitteissa hankkeita, joita kansalais–järjestöt toteuttavat yhteiskunnan, kulttuurin ja talouden kehittämiseksi sekä ihmisoikeuksien, demokratian ja hyvän hallintotavan edistämiseksi.
                     
                     
                        d)Tarjotaan rahoitustukea ja teknistä tukea institutionaalisten valmiuksien kehittämiseksi osana Libanonin hallinnon uudistamisstrategiaa.
                     
                  
                  
                     
                        I.Pyritään vähentämään tutkinta–vankeuden käyttöä ja parantamaan vankilahallintoa.
                     
                     
                        II.Edistetään kansalaisyhteiskunnan osallistumista julkiseen päätöksen–tekoon.
                     
                     
                        III.Vahvistetaan paikallishallinnon rakenteita
                     
                     
                        a.osoittamalla kunnille siihen tarvittava rahoitus asiassa sovellettavien lakien mukaisesti
                     
                     
                     
                        b.lisäämällä paikallis–viranomaisten ja kunta–liittojen osallistumista yhteisön tarpeita ja palvelun–tarjonnan puutteita koskevaan neuvontaan. 
                     
                     
                     
                        IV.Kehitetään sosiaalisen kehityksen keskuksia yhteistyössä alan työn–tekijöiden, palveluntarjoajien sekä kansalaisjärjestöjen ja julkisen sektorin välisten kumppanuuksien kanssa muun muassa riskiryhmään kuuluvien lasten tunnistamiseksi varhaisessa vaiheessa.
                     
                  
               
            
                     
                     
                        3. Kasvun ja työllistymismahdollisuuksien edistäminen
                     
                     
                  
               
                     
                        EU:n sitoumukset
                     
                  
                  
                     
                        Libanonin sitoumukset
                     
                  
               
                     
                        a)Lisätään tukea yksityissektorin kehittämiseen muun muassa edistämällä yrittäjyys- ja innovointi–kulttuuria ja keskitetään toimenpiteet aloihin, joilla on suuremmat kerrannaisvaikutukset työllisyyteen.
                     
                     
                        b)Lisätään yhteistyötä ja teknistä apua eläinten ja kasvien terveyteen sekä laatuun ja kaupan pitämiseen liittyvien vaatimusten täyttämiseksi.
                     
                     
                        c)Tehostetaan yhteistyötä ja annetaan apua, jotta yksityissektori pystyisi hyödyntämään yhtäältä EU:n markkinoille pääsyn nykyedellytyksiä muun muassa parantamalla libanonilaisten tuotteiden ja tuottajien kansainvälistä kilpailukykyä ja toisaalta käytettävissä olevaa liikkumavaraa libanonilaisten tuotteiden EU:n markkinoille pääsyn parantamiseksi. Tätä tarkoitusta varten EU osallistuu yhteisen työ–ryhmän toimintaan helpottaakseen kaupankäyntiä ja vähentääkseen olemassa olevia tullien ulkopuolisia tavara- ja palvelukaupan esteitä entisestään.
                     
                     
                        d)Tuetaan Libanonia sen pyrkiessä Maailman kauppajärjestön (WTO) jäseneksi.
                     
                     
                        e)Annetaan Libanonille teknistä apua ja kehitetään sen valmiuksia palvelualan (finanssipalvelut, luovat toimialat, muoti, audiovisuaaliteollisuus, tieto–tekniikka ja televiestintä) edelleen kehittämiseksi maan omien paino–pisteiden mukaisesti. 
                     
                     
                        f)Tuetaan Libanonia, jotta se hyötyisi liittymisestään Agadirin sopimukseen.
                     
                     
                        g)Libanon on pyytänyt Euroopan jälleenrakennus- ja kehityspankkiin liittymistä; tuetaan kesken olevan liittymisprosessin puitteissa päätöstä, jonka nojalla Libanonista tulee pankin toimien täysipainoinen kohdemaa. Tuetaan myös Euroopan investointi–pankin Libanonille myöntämien lainojen lisäämistä pankin ulkoista lainanantoa koskevan valtuutuksen mukaisesti. Helpotetaan yhteistyötä muiden kansainvälisten rahoitus–laitosten kanssa infrastruktuuri-investointeihin edullisin ehdoin myönnettävän rahoituksen tukemiseksi ja sellaisen toiminta–ympäristön luomiseksi, jossa lainan–oton kustannuksia voitaisiin alentaa.
                        
                     
                        h)Lisätään rahoitustukea ja muuta kuin rahoitustukea uusiutuviin energia–lähteisiin siirtymiselle, myös laitoksille, kapasiteetin kehittämiseen sekä tutkimukseen ja innovointiin, sekä kuntien ja kuntaliittojen tasolla toteutettaville energiansäästö–toimenpiteille.
                     
                     
                        i)Selvitetään mahdollisuuksia energia-alan yhteistyön lisäämiseen ja tarvittaessa teknisen asian–tuntemuksen jakamiseen, myös öljy- ja kaasualalla.
                     
                  
                  
                     
                        I.Toteutetaan toimenpiteitä laadukkaaseen infrastruktuuriin liittyvien oikeudellisten, institutionaalisten, hallinnollisten ja sääntelyvalmiuksien parantamiseksi, kehitetään liiketoiminta- ja investointiympäristöä sekä toteutetaan tarvittavat uudistukset Libanonin makrotalouden epätasapainotilojen korjaamiseksi ja julkisen talouden haavoittuvuustekijöiden poistamiseksi. 
                     
                     
                        II.Vahvistetaan politiikantekoon ja julkiseen varainhoitoon liittyviä viranomaisvalmiuksia keskus- ja paikallistasolla. 
                     
                     
                        III.Otetaan käyttöön vienninedistämis–politiikka.
                     
                     
                        IV.Jatketaan neuvotteluja Libanonin liittymisestä WTO:hon.
                     
                     
                        V.Yksilöidään palvelukaupan ongelmat ja ratkaistaan ne.
                     
                     
                        VI.Osallistutaan aktiivisesti Agadirin sopimuksen sihteeristön työhön.
                     
                     
                        VII.Tehdään tarvittaessa yhteistyötä kansainvälisten rahoituslaitosten kanssa edullisin ehdoin myönnettävän rahoituksen saamiseksi. 
                     
                     
                        VIII.Suunnitellaan ja pannaan täytäntöön energia-alan strategia ottaen huomioon alalla annetut sitoumukset, jotka esitetään vuonna 2010 laaditussa sähköalan toimintapoliittisessa asia–kirjassa. Erityisesti tarkistetaan nykyistä tullijärjestelmää, puututaan alhaisiin kantoasteisiin ja korkeisiin tuotantokustannuksiin ja kasvatetaan sähköntuotantokapasiteettia.
                     
                  
               
            
                     
                        j)Selvitetään uusia teknisen alan ammattikoulutusohjelmia ja pk-yritys–ohjelmia työpaikkojen luomiseksi niin libanonilaisille kuin syyrialaisillekin, varsinkin nuorille ja haavoittuvassa asemassa oleville ryhmille. 
                     
                     
                        k)Lisätään tukea lasten koulutusta koskevalle RACE-suunnitelmalle (Reaching All Children with Education).
                     
                     
                     
                        l)Jatketaan koulunkäynnin, koulutuksen laadun ja epävirallisen koulutuksen tukemista.
                     
                     
                     
                        m)Tuetaan lasten ja naisten suojelua Libanonissa koskevaa kansallista suunnitelmaa ja vammaisia. 
                     
                     
                        n)Tuetaan kokonaisvaltaista ohjelmaa nuorten ja naisten vaikutus–mahdollisuuksien lisäämiseksi.
                     
                     
                        o)Tuetaan toimia, joilla Libanonin viranomaiset pyrkivät hallitsemaan vallitsevaa humanitaarista kriisiä. Lisätään tukea kaikkein haavoittuvimmassa asemassa oleville libanonilaisille ja pakolaisille.
                     
                     
                     
                        p)Kehitetään Libanonin kansalaisyhteiskunnan ja yhteisö–perustaisten järjestöjen valmiuksia ja erityisesti niiden työtä haavoittuvien väestöryhmien tukemiseksi Libanonissa. 
                     
                     
                     
                        q)Helpotetaan pääsykriteerit täyttävien syyrialaisten, palestiinalaispakolaisten ja heidät vastaanottaneissa yhteisöissä asuvien libanonilaisten pääsyä EU:n korkeakoulutus- ja tutkimusohjelmiin. 
                     
                     
                  
                  
                     
                        IX.Viedään loppuun jo perustettujen koulutuskeskusten ohjelmien akkreditointi ja pannaan täytäntöön teknisen alan ammattikoulutusta koskeva toimintasuunnitelma.
                     
                     
                        X.Varmistetaan, että haavoittuvassa asemassa olevat lapset pääsevät laadukkaaseen oppimisympäristöön muun muassa parantamalla koulutuksen vastaanottokykyä ja siihen liittyvää maantieteellistä kattavuutta.
                     
                     
                     
                        XI.Varmistetaan, että EU:n rahoittama koulujen tiedonhallintajärjestelmä saadaan täysin toimintavalmiiksi.
                     
                     
                     
                        XII.Viimeistellään epävirallista koulutusta koskeva politiikka, jonka tavoitteena on yhdistää virallinen ja epävirallinen koulutus nopeutetun oppimisen ohjelman perusteella.
                     
                     
                        XIII.Parannetaan lastensuojelu- ja edelleen–ohjausmekanismeja.
                     
                     
                        XIV.Helpotetaan kansainvälisten kansalaisjärjestöjen rekisteröitymistä Libanoniin sekä työviisumien ja tarvittaessa oleskelulupien myöntämistä niiden henkilöstölle Libanonin lainsäädännön puitteissa.
                     
                     
                  
               
                     
                     
                        r)Vahvistetaan perusterveydenhuoltoon keskittyvien keskusten verkostoa yhteistyössä libanonilaisten ja kansainvälisten kansalaisjärjestöjen kanssa.
                        
                     
                        s)Edistetään haavoittuvassa asemassa olevien libanonilaisten ja syyrialaisten pääsyä terveydenhoidon perus- ja erikoispalvelujen piiriin.
                     
                     
                         
                     
                  
                  
                     
                        XV.Jatketaan kestävän julkisen terveydenhoitojärjestelmän kehittämistä ja vakiinnuttamista.
                     
                     
                     
                        XVI.Edistetään kaikkien saatavilla olevia terveydenhoitopalveluja Libanonin lainsäädännön mukaisesti.
                     
                     
                        XVII.Edistetään hengenvaarassa olevien henkilöiden sairaalaan pääsyä ja parannetaan sairaaloiden laadun–valvontaa.
                     
                     
                     
                        XVIII.Edistetään olennaislääkkeiden tasa–puolista saantia edellyttäen, että tarkoitukseen on käytettävissä avun–antajien rahoitusta.
                     
                     
                  
               
                     
                        t)Rahoitetaan vedensaantiin, sanitaatioon ja hygieniaan liittyviä toimia.
                     
                     
                        u)Rahoitetaan vesihuollon infra–struktuuria kahdenvälisellä avulla ja yhdistämällä avustuksia ja lainoja.
                     
                     
                        v)Harkitaan infrastruktuurin tukemista epäsuotuisilla alueilla Libanonin hallituksen määrittelemien paino–pisteiden perusteella. 
                     
                     
                  
                  
                     
                        XIX.Sisällytetään infrastruktuuri-investoinnit (jo laadittuihin tai valmisteluvaiheessa oleviin) yleis–suunnitelmiin.
                     
                     
                     
                        XX.Poistetaan esteet ja kehitetään menestyksekkäissä jäte-/vesihuollon hankkeissa sovellettuja hyviä käytäntöjä edelleen.
                     
                     
                     
                        XXI.Vahvistetaan energiasta ja vedestä vastaavia laitoksia.
                     
                     
                     
                        XXII.Pyritään panemaan vesilaki täytäntöön ja tuetaan kestävää tulli–tariffiuudistusta.
                     
                     
                  
               
            
                     
                        3. Muuttoliike ja liikkuvuus
                     
                     
                  
               
                     
                        EU:n ja Libanonin molemminpuoliset tavoitteet
                     
                  
               
                     
                     
                        Liikkuvuuskumppanuuden hyväksymisen jälkeen EU ja Libanon panevat kaikilta osin täytäntöön siinä esitetyt molemminpuoliset poliittiset sitoumukset ja kaikki kumppanuuden liitteessä luetellut toimet seuraavien kyseisissä asiakirjoissa määriteltyjen painopisteiden mukaisesti: 
                     
                     
                     
                        edistetään ja helpotetaan hyvin hallittua laillista muuttoliikettä ja liikkuvuutta
                     
                     
                     
                        vahvistetaan Libanonin viranomaisten valmiuksia valvoa rajoja ja estää sääntöjenvastainen muutto
                     
                     
                     
                        vahvistetaan muuttoliikkeen ja kehityksen välisiä kytköksiä
                     
                     
                     
                        tehostetaan vuoropuhelua ja yhteistyötä pakolaisiin liittyvissä asioissa, jotta huolenaiheita voidaan käsitellä perinpohjaisesti  
                     
                     
                     
                  
               
         
         
            
                  
                     (1)
                  Tässä on huomioitu 13. tammikuuta 2016 järjestetyssä konferenssissa esitetty Maailmanpankin arvio Syyrian kriisin ja pakolaisten vaikutuksesta Libanoniin: yli 5,6 miljardia Yhdysvaltain dollaria vuonna 2015 ja kumulatiiviset kustannukset yli 13,1 miljardia euroa vuosina 2012–2015.
               
               
                  
                     (2)
                  Mikään tässä asiakirjassa ei estä Libanonia suhtautumasta Syyriasta vuodesta 2011 paenneisiin syyrialaisiin hätäsiirtolaisina tai rajoita Libanonin strategista tavoitetta vähentää kyseisten henkilöiden määrää pääasiassa pyrkimällä varmistamaan heidän turvallinen ja lopullinen paluunsa Syyriaan turvautumatta palauttamisiin.